Feyenoord

Feyenoord Rotterdam është një klub profesionist futbolli me seli në Rotterdam, e cila garon në Eredivisie, elita e futbollit holandez. Klubi u themelua si Wilhelmina në vitin 1908, dhe që nga ajo kohë ka pasur disa emra; në vitin 1912 klubi u quajt SC Feijenoord, kurse në vitin 1974 SC Feyenoord. Katër vite më vonë, ata morën emrin aktual Feyenoord Rotterdam pas ndarjes nga klubi amator SC Feyenoord. Stadiumi i Feyenoordit quhet De Kuip, dhe është stadiumi i dytë më i madh në Holandë.

Feyenoordi është një nga klubet më të suksesshme të futbollit holandez, duke fituar kampionatin 16 herë, Kupën KNVB 14 herë dhe Superkupën 5 herë. Në nivel ndërkombëtar, ata kanë fituar një Kupë Evropiane, dy Kupa UEFA dhe një Kupë Ndërkontinentale. Klubi ka luajtur në mënyrë të vazhdueshme në elitën e futbollit holandez që pas ngjitjes së tyre në vitin 1921. Ata kanë shpenzuar më shumë sezone në elitë se çdo klub tjetër holandez, duke lënë mbrapa klube si Ajax dhe PSV Eindhoven.

Feyenoordi njihet si klubi i popullit me mbështjetje të madhe kombëtare dhe ndërkombëtare. Periudha më e suksesshme e klubit ishte në vitet 1960 dhe 1970, ku trajnerët Coen Moulijn dhe Ove Kindvall udhëhoqën klubin drejt fitimit të gjashtë kampionateve, dy trofeve evropian dhe një Kupe Ndërkontinentale. Në shekullin e 21të, Feyenoordi i dha fund zbraztisë në vitin 2017 duke fituar kampionatin e parë pas 18 vitesh kurse në vitin 2002 fitoi Kupën UEFA kundër klubit gjerman Borussia Dortmund; ky sukses e bënë Feyenoordin klubin e fundit holandez që ka fituar një trofe evropian.

Feyenoordi ka një rivalitet të madh me gjigandin tjetër holandez Ajax; dueli midis klubeve që ndodhen në dy qytetet më të mëdha të Holandës quhet De Klassieker (Klasikja). Himni i klubit është Hand in Hand.

Historia
1908–1918: Themelimi dhe vitet e para
parapamje|Stema e parë e klubit (1912).
Klubi i futbollit Wilhelmina u themelua në pabin De Vereeniging më 19 korrik 1908. Ata fillimisht luanin me bluze të kuqe me mëngë blu si dhe me të shkurtra të bardha. Në vitet 1908, 1910 dhe 1911, klubi ndryshoi emrin dhe ngjyrat në disa raste; ata u bënë Hillesluise Football Club dhe më pas RVV Celeritas. Pasi u ngjit në shoqatën kombëtare të futbollit në vitin 1912, klubi u riemërua "SC Feijenoord" (i emëruar pas rrethit të qytetit në të cilin u themelua ekipi) dhe ndryshoi ngjyrat sërisht, duke adoptuar fanella bardh e kuq, pantallona të shkurtra të zeza dhe çorape të zeza që i mbajnë edhe sot. Në vitin 1918, Feijenoord u promovua në elitën e futbollit holandez dhe kaloi në fushën Kromme Zandweg.

1919–1956: Sukseset e para
Feyenoordi fitoi trofeun e parë në histori 18 vite pas themelimit të tyre në vitin 1924 duke ngritur trofeun e kampionatit kombëtar. Ekipi shijoi sukses gjatë dekadës së dytë, duke fituar titujt e divizionit në vitet 1926, 1927, 1928 dhe 1929, kurse në vitin 1928 fituan kampionatin kombëtar për herë të dytë.

Feyenoordi fitoi Kupën e parë në histori në vitin 1930 duke mposhtur në finale klubin rival Excelsior. Ata vazhduan të dominonin në divizionin e tyre, duke fituar edhe tre tituj rresht por nuk fituan kampionatin kombëtar. Pesë vite pas triumfit tyre të parë në kupë, Feijenoordi fitoi kupën për herë të dytë në vitin 1935, duke mposhtur në finale HVV Helmond.

Feyenoordi filloi të tërhiqte më shumë shikues në stadiumin e tyre në Kromme Zandweg. Në vitin 1933, ata vendosën të ndërtonin një stadium të ri. Katër vite më pas, klubi u zhvendos në Feijenoord Stadion, e cila njihej gjithashtu si "De Kuip". Ata luajtën ndeshjen e parë më 27 mars 1937 kundër Beerschot. Gjatë kësaj periudhe klubi fitoi tre tituj divizioni rresht në vitet 1936–1938 si dhe dy kampionate kombëtare në vitet 1936 dhe 1938.

Gjatë Luftës së Dytë Botërore, Feyenoordi i luajti ndeshjet si vendas në stadiumin e Sparta Rotterdamit, Kasteel, pasi stadiumi i tyre ishte nën kontrollin e nazistëve. Kur Kasteel ishte i padisponueshëm për ekipin për shkak të axhendës së ndeshjeve të Spartës, Feyenoordi i luante ndeshjet si vendas në ish fushën e tyre Kromme Zandweg.

Feyenoordi fitoi kampionatin kombëtar për herë të pestë në histori në vitin 1940, duke shtuar gjithashtu edhe titullin e divizionit. Gjatë kohës që Holanda ishte e pushtuar nga gjermanët, futbolli vazhdoi të luhej rregullisht pavarësisht se kampionati i vitit 1945 u anullua për shkak të përfundimit të luftës. Gjatë kësaj periudhe, klubi fitoi vetëm një titull divizioni në vitin 1943. Pas përfundimit të luftës, Feyenoordi e humbi statusin si një nga ekipet konkuruese për trofe, duke performuar nën nivel.

Më 30 qershor 1954, presidenti i tre klubeve më të mëdha të Rotterdamit organizoi një mbledhje në Utrecht, e cila u ndoq nga disa president klubesh të ndryshme dhe një delegacion i KNVB për të diskutuar nisjen e futbollit profesionist në Holandë. Epoka e futbollit profesionist nisi me sezonin e parë të Eredivisies në 1954–55. Feyenoordi ishte një nga klubet që garuan në sezonin hapës të Eredivisies dhe janë një nga klubet që nuk kanë rënë kurrë nga kategoria. Një nga ndeshjet më të dalluara të viteve të para të futbollit profesionist në Holandë ishte fitorja 11–4 e Feyenoordit kundër Volewijckers më 2 prill 1956; mesfushori Henk Schouten shënoi plot nëntë gola në këtë ndeshje. Gjatë kësaj kohe klubi nisi një rivalitet intensiv me Ajaxin, dhe ndeshjet midis të dy klubeve quheshin de Klassieker (Klasikja). Një nga klasiket më të paharrueshme për Feyenoordin ishte fitorja 7–3 më 11 nëntor 1956; protagonisti kryesor i ndeshjes ishte Daan den Bleijker me katër gola të shënuar.

1957–1999: Epoka e artë
parapamje|majtas|Henk Schouten ishte një nga lojtarët më të dalluar të klubit në vitet 1950' dhe 60'.
Feyenoordi fitoi titullin e parë të Eredivisies dhe kampionatin e gjashtë holandez në vitin 1961. Gjatë atij sezoni ekipi regjistroi një fitore historike 9–5 kundër Ajaxit në De Kuip, me Henk Schouten i cili shënoi katër gola. Një vit më pas ekipi zhvilloi përballjen e parë në Kupën Evropiane kundër klubit suedez IFK Göteborg; Feyenoordi fitoi ndeshjen e parë 3–0 në Gothenburg dhe të dytën 8–2 në Rotterdam. Pas kësaj ata u eliminuan në raundin pasues nga Tottenham Hotspur. Në vitin 1962, Feyenoordi fitoi titullin e Eredivisies sërisht si dhe arriti në finalen e Kupës Intertoto 1961–62, duke u mposhtur nga Ajaxi me rezultatin 4–2.

Në vitin 1963, Feyenoordi arriti në gjysëm-finalen e Kupës Evropiane, duke u mposhtur me rezultatin e përgjithshëm 3–1 nga Benfica. Pavarësisht kësaj, viti 1963 do të sillte fillimin e epokës më të suksesshme në historinë e klubit. Feyenoordi arriti dopietën në sezonin 1964–65 (kampionati dhe kupa), një arritje që ata e përsëritën në vitin 1969. Fitimi i kampionatit në vitin 1965 bëri që Feyenoordi të siguronte pjesëmarrjen në Kupën e Evropës; ata u eliminuan në raundin paraeliminator nga Real Madridi me rezultatin e përgjithshëm 7–2, pavarësisht se Feyenoordi fitoi ndeshjen e parë në Rotterdam.

Feyenoordi mori pjesë në Kupën Evropiane si kampioni i Holandës në vitin 1969. Pasi fitoi me rezultatin e përgjithshëm 16–2 kundër Knattspyrnufélag Reykjavíkur, ekipi u ndesh kundër Milanit në raundin e rradhës; ata u mposhtën 1–0 në ndeshjen e parë në San Siro por arritën një fitore të madhe 2–0 në Rotterdam, duke u kualifikuar në çerek-finale. Çerek-finalja kundër klubit gjerman ASK Vorwärts Berlin pati të njëjtin skenar, me Feyenoordin që u mposht 1–0 në ndeshjen e parë por fitoi 2–0 në të dytën. Nē gjysëm-finale, Feyenoordi mposhti me rezultatin e përgjithshëm 2–0 polakët e Legia Varshavës, duke u kualifikuar në një finale evropiane për herë të parë. Në finale ekipi u përball kundër Celtic në San Siro të Milanos; Celtic kaloi fillimisht në avantazh me golin e Tommy Gemmell në minutën e 29të, por Rinus Israël barazoi për Feyenoordin dy minuta më pas. Në minutën e 27të të kohës shtesë, bomberi Ove Kindvall shënoi golin e fitores për Feyenoordin e cila arriti suksesin e parë evropian në historinë e tyre.

Pas suksesit në Kupën Evropiane, Feyenoordi fitoi edhe Kupën Ndërkontinentale, duke u bërë ekipi i parë holandez që arrin këtë sukses. Në finale ata mposhtën argjentinasit e Estudiantes La Plata me rezultatin e përgjithshëm 3–2. Feyenoordi hyri në Kupën Evropiane të sezonin 1970–71 si kampioni në fuqi, por pësoi një eliminim surpirzë që në raundin e parë nga klubi rumun UTA Arad. Në përfundim të sezonit, ekipi fitoi kampionatin holandez për herë të 10të në histori.

Në vitin 1974, klubi ndryshoi emrin nga Feijenoord në Feyenoord, për shkak se njerëzit jashtë Holandës nuk e thonin dot gërmën holandeze "ij". Ata morën pjesë në Kupën UEFA të sezonit 1973–74, duke arritur finalen pasi mposhtën me rezultatin e përgjithshëm 4–3 VfB Stuttgart në gjysëm-finale. Në finale ata u ndeshën kundër Tottenham Hotspurit; ndeshja e parë në White Hart Lane u mbyll në barazim 2–2, kurse ndeshja e kthimit në De Kuip u mbyll me një fitore komode 2–0 të Feyenoordit falë golave të Wim Rijsbergen dhe Peter Ressel. Ky sukses e bëri Feyenoordin klubin e parë holandez që fitonte Kupën UEFA. Si rezultat i kësaj, tifozët e Tottenhamit shkaktuan trazira, duke i prezantuar futbollit holandez spektrin e huliganizmit. Në vitin 1978, klubi ndau ekipin profesionist dhe amator nga njeri-tjetri; ekipit amator ju vu emri SC Feyenoord kurse atij profesionist Feyenoord Rotterdam.

parapamje|djathtas|Sulmuesi legjendar Johan Cruyff e mbylli karrierën e tij te Feyenoordi.
Në vitin 1980, Feyenoordi fitoi Kupën e Holandës për herë të pestë në histori duke mposhtur Ajaxin 3–1 në finale. Katër vite më pas, klubi regjistroi një tjetër sezon historik, duke fituar kupën dhe kampionatin sërisht. Ekipi në atë vit përbëhej nga emra si Johan Cruyff, Ruud Gullit dhe Peter Houtman (i cili më pas do të bëhej spikeri i stadiumit). Transferimi i Cruyff te Feyenoordi shkaktoi bujë në media dhe rriti rivalitetin midis Ajaxit dhe Feyenoordit; sulmuesi, i cili ishte në perëndim të karrierës, nuk ju ofrua një kontratë e re nga Ajaxi dhe ai në shenjë hakmarrjeje firmosi me Feyenoordin. Kjo lëvizje i motivoi lojtarët e Ajaxit për të mposhtur Feyenoordin; në Stadiumin Olimpik Feyenoordi pësoi humbjen më të rëndë në histori duke u mposhtur 8–2 në Eredivisie. Megjithatë, Feyenoordi i mposhti 4–1 në ndeshjen e kthimit si dhe i eliminoi nga kupa për të dytin sezon rresht. Feyenoordi fitoi kupën duke mposhtur në finale Fortuna Sittard.

Pas këtij suksesi, ekipi pati vështirësi për të fituar trofe, duke arritur vetëm një vend të tretë në kampionat. Në sezonin 1989–90, ekipi rrezikoi rënjen nga kategoria por arriti të siguronte qëndrimin. Klubi gjithashtu kishte probleme financiare, kjo dhe për shkak se sponsori i tyre kryesor, HCS, falimentoi. Megjithatë, gjërat filluan të përmirësoheshin pas emërimit të Wim Jansen si trajner i përkohshëm. Feyenoordi nën drejtimin e tij eliminoi PSV-në, në atë kohë ekipi më i fortë holandez, nga kupa falë një goli të Henk Fräser në Eindhoven. Ekipi shkoi deri në finale, duke mposhtur BVV Den Bosch. Si fitues të kupës, Feyenoordi mori pjesë në Superkupën e Holandës 1991, duke u përballur sërisht me PSV-në; ky ishte edicioni i parë i superkupës që nga viti 1949. Feyenoordi fitoi minimalisht 1–0 falë një goli të Marian Damaschin. Ata e fituan sërisht kupën në vitin 1992, duke mposhtur në finale Roda JC 3–0.

Gjatë viteve në vazhdim, Feyenoordi do të fitonte kampionatin në vitin 1993 si dhe dy kupa rresht në vitet 1994 dhe 1995, duke mposhtur respektivisht në finale NEC Nijmegen dhe FC Volendam. Në çerek-finalen e Kupës KNVB 1994–95, Feyenoordi u përball me Ajaxin e cila do të fitonte Ligën e Kampioneve në atë sezon; Feyenoordi do të fitonte me rezultatin 2–1 me përmbysje duke i shkaktuar Ajaxit humbjen e vetme në të gjitha kompeticionet në atë sezon. Goli vendimtar i shënuar nga Mike Obiku ishte i pari "gol i artë" në historinë e futbollit holandez. Feyenoordi bëri debutimin në UEFA Ligën e Kampioneve në sezonin 1997–98; ata u eliminuan në fazën e grupeve me ekipe si Juventus dhe Manchester United. Pavarësisht eliminimit të shpejtë, ekipi arriti një fitore të madhe 2–0 kundër Juventusit në Rotterdam falë një dopiete të sulmuesit argjentinas Julio Ricardo Cruz.

Në vitin 1998, FIOD-ECD (Shërbimi i Informacionit dhe Hetimit Fiskal/Shërbimi i Hetimit Ekonomik) vizitoi klubin me dyshimin për mashtrim. Ky organ e bazonte dyshimin mbi transferimet e Aurelio Vidmar, Christian Gyan dhe Patrick Allotey. Çështja më pas u kthye në skandal dhe presidenti i klubit Jorien van den Herik ishte i dyshuari kryesor. Më 25 prill 1999, Feyenoordi fitoi kampionatin për herë të 14të. 250,000 tifozë dolën të festonin me ekipin në qëndrën e Rotterdamit. Megjithatë, disa orë më pas ndodhën trazira të mëdha. Në gusht 1999, Feyenoordi fitoi superkupën për herë të dytë në histori duke mposhtur Ajaxin 3–2 në stadiumin e tyre.

2000–2008: Mijëvjeçari i ri
parapamje|majtas|Pierre van Hooijdonk shënoi tetë gola në Kupën UEFA 2001–02 e cila u fitua nga Feyenoordi.
Feyenoordi mori pjesë në Ligën e Kampioneve për herë të dytë në histori në sezonin 1999–2000. Këtë herë, ekipi arriti ta kalonte grupin duke u renditur në vendin e dytë, mbrapa Rosenborg BK dhe para Borussia Dortmund. Feyenoordi arriti fazën e dytë të grupeve dhe siguroi fitore në shtëpi kundër Marseille dhe në transfertë kundër Lazio, por humbën të dy ndeshjet kundër Çelsit. Ata kishin nevojë për një fitore për t'u kualifikuar në fazën me eliminim direkt, por nuk shkuan më shumë se një barazim pa gola kundër Marseille, duke u eliminuar.

Pjesëmarrja e tyre e rradhës në Ligën e Kampioneve ndodhi në sezonin 2001–02. Feyenoordi dështoi të kalonte grupin e përbërë nga Bayern München, Sparta Prague dhe Spartak Moscow. Ata u renditën të tretët dhe do të vazhdonin rrugëtimin e tyre evropian në Kupën UEFA. Zhgënjimi i mos kalimit të grupit u kthye optimizëm dhe festë. Pasi fillimisht eliminuan SC Freiburg dhe Rangers, Feyenoordi u përball në çerek-finale me PSV-në. Të dyja ndeshjet u mbyllën në barazim 1–1 duke bërë që fituesi të vendosej nga penalltitë. Pierre van Hooijdonk, i cili në ndeshjen e dytë kishte barazuar rezultatin me një goditje dënimi në minutën e 90të, shënoi penalltinë vendimtare duke kualifikuar Feyenoordin në gjysëm-finale. Një fitore 1–0 në Milano dhe një barazim 2–2 në Rotterdam kundër Interit bëri që ekipi të kualifikohej në finale. Finalja e zhvillua në De Kuip dhe Feyenoordi u përball me Borussia Dortmundin. Holandezët shënuan dy gola në pjesën e parë me van Hooijdonk kurse në pjesën e dytë danezi Jon Dahl Tomasson shënoi golin e tretë me Feyenoordin që fitoi 3–2.

Pas suksesit në Kupën UEFA 2002, ekipi përjetoi një periudhë zbrazëtie. Në sezonin 2002–03, ata u renditën në vendin e tretë në kampionat si dhe arritën finalen e kupës, duke u mposhtur 4–1 nga Utrecht. Gjatë kësaj kohe, klubi dhe presidenti Jorien van den Herik u shpallën të pafajshëm për akuzën e mashtrimit. Pas apelit të prokurorit dhe dhe një hetimi tre-vjeçar, vendimi u mbajt në fuqi. Pavarësisht vendimit, prokurori deklaroi se nuk do ta braktiste çështjen.

Në sezonin 2005–06, ekipi konkuroi për kampionatin por në fund u rendit në vendin e tretë. Një sezon më pas, klubi shiti dy nga lojtarët e tyre më të rëndësishëm, Salomon Kalou dhe Dirk Kuyt. Gjatë kësaj kohe, ishte e dukshme që klubi ishte në vështirësi financiare pavarësisht se presidenti Jorien van den Herik deklaronte të kundërtën. Tifozët ishin të pakënaqur me klubin pas firmosjen me sulmuesin grek Angelos Charisteas, i cili ishte rezervë te Ajaxi. Pas protestave të vazhdueshme nga ana e tifozëve, presidenti dha dorëheqjen dhe klubi nisi një reformë manaxheriale. Feyenoordi u përjashtua edhe nga kompeticionet evropiane pas sjelljes huliganiste nga ana e tifozëve në ndeshjen kundër Nancy;  apeli i klubit nuk ishte i suksesshëm.

180px|parapamje|djathtas|Van Bronckhorst u rikthye te Feyenoordi në vitin 2007 pas nëntë vitesh mungesë.
Ekipi e mbylli kampionatin në vendin e shtatë, duke mos u kualifikuar në kompeticionet evropiane për herë të parë pas 16 vitesh. Pavarësisht sezonit negativ, klubi ishte shumë aktiv në merkaton e verës, duke firmosur me lojtarë të profilit të lartë si Giovanni van Bronckhorst dhe Roy Makaay. Pavarësisht këtyre blerjeve, Feyenoordi luajti poshtë pritshmërive në kampionat, duke u renditur në vendin e gjashtë. Megjithatë, klubi arriti të fitonte kupën, duke mposhtur në finale Roda JC me rezultatin 2–0.

2009–2012: Kriza financiare
Në sezonin 2008–09 Feyenoordi festoi 100 vjetorin e themelimit duke organizuar shumë evente përgjatë vitit. Klubi gjithashtu prezantoi stemën speciale të 100 vjetorit e cila ishte e artë dhe ishte prezantuar për herë të parë në vitin 2007. Gjatë verës klubi organizoi një turnament miqësor, i quajtur Feyenoord Jubilee Tournament, duke ftuar Borussia Dortmund, Tottenham Hotspur dhe Celtic.

Gjatë mesit të sezonit, trajneri Gertjan Verbeek u shkarkua për mungesë rezultatesh në kampionat. Ai u zëvëndësua nga ndihmësi i tij Leon Vlemmings, i cili qëndroi deri në përfundim të sezonit, të cilën Feyenoordi e mbylli në vendin e 7të. Për sezonin 2009–10, klubi punësoi Mario Been si trajnerin e ri të ekipit; ai më parë kishte qënë futbollist dhe ndihmës trajner në klub. Leo Beenhakker u vendos si drejtori i ri teknik i klubit, duke u larguar nga puna e tij si trajner i kombëtares polake. Falë pozitës së tij të re, Beenhakker tërhoqi interesin e disa investitorëve, duke bërë që klubi të afronte lojtarë si Sekou Cissé, Dani Fernández dhe Stefan Babović.

Më 24 tetor 2010, Feyenoordi regjistroi një nga humbjet më të rënda në histori, duke u mposhtur 10–0 nga PSV në kampionat. Tre muaj më vonë, Beenhakker dha dorëheqjen pas disa përplasjeve me stafin drejtues të klubit, duke u zëvëndësuar nga Martin van Geel, i cili në atë ishte drejtori teknik i Rodës kurse në të kaluarën kishte luajtur me Feyenoordin.

Në korrik 2011, një shumicë lojtarësh votuan për shkarkimin e trajnerit Been; u zbulua se 13 nga 18 lojtarët e ekipit kishin humbur besimin se Been mund ta drejtonte ekipin drejt suksesit. Shkarkimi i tij bëri bujë në media si dhe u bë trend në Twitter. Ai u zëvëndësua nga Ronald Koeman, i cili kishte luajtur me klubin në vitet 1990'. Ai u bë njeriu i parë që kishte luajtur si futbollist dhe kishte qënë trajner i "tre klubeve të mëdha" të futbollit holandez: Ajax, PSV dhe Feyenoord.

parapamje|majtas|Ronald Koeman ishte trajner i ekipit për tre vite si dhe luajti si futbollist në vitet 1990'.
Në fillim të sezonit 2011–12, ekipi humbi disa lojtarë të rëndësishëm si Leroy Fer, Georginio Wijnaldum dhe André Bahia, por afroi lojtarë si Jordy Clasie, Miquel Nelom, Guyon Fernandez dhe Kaj Ramsteijn, të cilët ishin në moshë të re. John Guidetti dhe Otman Bakkal erdhën në huazim respektivisht nga Manchester City dhe PSV. Në dhjetor, u raportua se Feyenoordi ishte transferuar në "Categorie 2" nga KNVB, gjë që do të thoshte se klubi nuk ishte më në borxhe dhe se e kishte anashkaluar krrizën financiare. Ata arritën riklasifikimin pas transferimit të disa lojtarëve të rëndësishëm dhe një injeksioni të madh kapitali të bërë nga organizata VVF (Friends of Feyenoord, Vrienden Van Feyenoord). Megjithatë, për të mbetur në kategorinë e dytë, Feyenoordit i duhej të merrte të njëjtin numër pikësh të fituara, të paktën 65 pikë.

Më 13 prill 2012, Feyenoordi ishte zyrtarisht jashtë asaj që është përshkruar si "zona e rrezikut financiar" dhe u vendos zyrtarisht në kategorinë e dytë. Sipas kryetarit të klubit Eric Gudde, vendosja në kategorinë më të favorshme erdhi më herët se sa ishte parashikuar; ai gjithashtu uroi tifozët dhe premtoi se do të mbajë të njëjtën politikë derisa Feyenoord të jetë plotësisht i shëndetshëm përsëri, duke thënë se klubi nuk do të kthehet kurrë në kategorinë e parë. Feyenoordi e mbylli kampionatin në vendin e dytë, duke u rikthyer në Ligën e Kampioneve pas disa vitesh mungesë.

2013–vazhdon: Ringjallja dhe rikthimi te trofetë
Feyenoordi ishte aktiv në merkaton verore para fillimit të sezonit 2012–13, duke firmosur me lojtarë si John Goossens, Ruud Vormer dhe Daryl Janmaat me kosto të lirë. Mitchell te Vrede u promovua nga akademia kurse Harmeet Singh dhe Lex Immers ishin të vetmit lojtarë për të cilën klubi pagoi. Sezoni nisi me një eliminim të shpejtë në raundin e tretë kualifikuese të Ligës së Kampioneve nga Dynamo Kyiv. Në Ligën e Evropës ekipi pësoi një tjetër eliminim të shpejtë, këtë herë nga Sparta Prague. Pas këtyre ngjarjeve, klubi huazoi sulmuesin italian Graziano Pellè nga Parma për një sezon dhe firmosi me Wesley Verhoek në këmbim të Jerson Cabral. Pellè do të ishte protagonisti kryesor i këtij sezoni për Feyenoordin, duke shënuar 27 gola në 29 ndeshje në kampionat, të cilën ekipi e mbylli në vendin e 3të. Performancat e tij bënë që Feyenoordi t'i ofronte një kontratë të re deri në vitin 2017.

Feyenoordi bëri nisjen më të keqe në histori në sezonin 2013–14, duke humbur tre ndeshjet e para në Eredivisie.<ref>{{cite web |url=http://www.voetbalzone.nl/doc.asp?uid=194575|title='Feyenoord beleeft slechtste seizoenstart ooit: 'Het is niet dramatisch|language=nl|website=Voetbalzone.nl|date=18 gusht 2013|access-date=18 gusht 2022}}</ref> Performancat e tyre ishin me ulje-ngritje përgjatë sezonit, por gjithsesi ata arritën një vend të 2të në kampionat. Në Ligën e Evropës, ata u eliminuan në raundin e tretë kualifikues nga Kuban Krasnodar, duke shënuar vitin e pestë që Feyenoordi dështonte të arrinte fazën e grupeve të një kompeticioni evropian. Më 1 shkurt 2014, Koeman njoftoi se do të jepte dorëheqjen në përfundim të sezonit. Një muaj më vonë, Fred Rutten u konfirmua si zëvëndësuesi i tij për sezonin 2014–15.

parapamje|djathtas|Legjenda e klubit Dirk Kuyt ishte një nga protagonistët kryesor të sezonit 2016–17 ku ekipi fitoi Eredivisien.
Pavarësisht se ishte shumë aktive gjatë merkatos verore, Feyenoordi regjistroi vetëm pesë pikë në katër ndeshjet e para në kampionat. Megjithatë, ata arritën fazën e grupeve të Ligës së Evropës pas gjashtë vitesh. Feyenoordi e kaloi me suksesin grupin e tij, duke regjistruar fitore kundër Standard Liège, Rijekës dhe Seviljes. Pas kualifikimit nga grupi, ata u eliminuan me rezultatin e përgjithshëm 3–2 nga Roma në raundin e 32-tave. Ndërkohë në kampionat, ekipi arriti një vend të 4të dhe u kualifikua në fazën play-off, duke u eliminuar në raundin e parë nga Heerenveen. Trajneri Fred Rutten vendosi të mos rinovonte kontratën duke bërë që klubi të punësonte ish futbollistin Giovanni van Bronckhorst. Legjenda Dirk Kuyt u rikthye në një marrëveshje një-vjeçare.

Më 24 prill 2016, Feyenoordi fitoi Kupën KNVB për herë të 12të në histori, duke u rikthyer te trofetë pas tetë vitesh pritje. Në Eredivisie ekipi u rendit në vendin e tretë duke u kualifikuar në Ligën e Evropës. Në sezonin e ardhshëm ekipi pati një nisje rekord duke fituar nëntë ndeshjet e para të kampionatit, si dhe duke arritur një fitore të madhe 1–0 kundër Manchester United në fazën e grupeve të Ligës së Evropës. Pavarësisht kësaj fitoreje, ekipi u eliminua në fazën e grupeve. Në kampionat, pavarësisht disa rrëshkitjeve, ekipi arriti t'a mbyllte fazën e parë në vendin e parë me një avantazh prej 5 pikësh. Feyenoordi e nisi vitin 2017 duke fituar shtatë ndeshje rresht, por ndërkohë pësoi një eliminim nga kupa. Në javën e fundit të kampionatit, ekipi mposhti 3–1 Heracles duke fituar kampionatin për herë të 15të në histori. Të tre golat u shënuan nga kapiteni Dirk Kuyt, i cili pas ndeshjes njoftoi tërheqjen nga futbolli. Feyenoordi u bë ekipi i dytë në historinë e futbollit holandez që qëndronte në krye të kampionatit nga java e parë e deri në të fundit.

Feyenoordi e nisi sezonin 2017–18 duke fituar superkupën pasi mposhtën me penallti Vitessen më 5 gusht 2017. Në fazën e grupeve të Ligës së Kampioneve, ata u mposhtën në pesë ndeshjet e para kurse arritën një fitore në ndeshjen e fundit ndaj Napolit. Në këtë sezon, ekipi dështoi t'a fitonte kampionatin sërisht por ishte e suksesshme në kupë, duke e fituar sërisht pasi mposhti në finale AZ Alkmaar me rezultatin 3–0.

Feyenoordi mori pjesë në edicionin e parë UEFA Liga e Konferencës Evropiane në sezonin 2021–22, duke arritur në finale. Në finale ata u mposhtën 1–0 në Air Albania Stadium.

Identiteti
Fanella
parapamje|djathtas|Një fanellë tradicionale e Feyenoordit.
PeriudhaProdhuesi i fanellësSponsori i fanellës 1981–82  Adidas  Gouden Gids 1982−84  Puma 1984–87  Opel 1987–89  Hummel  1989−90  HCS 1990−91  Adidas 1991−2000  Stad Rotterdam Verzekeringen 2000−04  Kappa 2004−09  Fortis 2009−13  Puma  ASR Nederland 2013  Diergaarde Blijdorp 2013–14  Opel 2014–17  Adidas 2017–19  Greenchoice 2019  Droomparken2020–2021  Droomparken (Eredivisie) EuroParcs (Kupa KNVB dhe Liga e Evropës) 2021–  EuroParcs

Media
Që nga viti 2000, Feyenoordi ka pasur programin e vetë televiziv e cila shfaqet çdo javë në kanalin SBS6. Në program përfshihen intervista me lojtarët dhe anëtarët e tjerë të stafit si dhe dokumentarë rreth ekipit. Që nga sezoni 2006–07, Feyenoordi lançoi kanalin e vetë televiziv të quajtur Feyenoord TV, e cila mund të ndiqet në uebfaqen e klubit. Në këtë kanal jepen lajmet ditore dhe gjithçka në lidhje me ekipin dhe klubin. Në vitin 1993, Feyenoordi publikoi gazëtën e tyre të parë të quajtur Feyenoord Krant, duke u bërë klubi i parë që e bënte këtë. Gazeta botohet çdo dy javë, me një tirazh prej 25,000 kopjesh. Gjithashtu botohen botime shtesë që të përkojnë me ndeshjet evropiane. Gazeta përbëhet nga lajme, intervista të ndryshme dhe raportime si dhe mund të gjenden kolona nga figurat e lidhura të Feyenoordit.

Feyenoordi ishte një nga klubet e fundit holandeze që hapi uebfaqen e vetë më 21 maj 2001. Faqja është e disponueshme në holandisht dhe anglisht si dhe në gjuhë të tjera në varësi të kombësive të lojtarëve më të mirë të klubit. Nga viti 2007, uebfaqja u bë e disponueshme në gjuhet japoneze dhe koreane falë popullaritetit të futbollistëve Shinji Ono dhe Song Chong-Gug në vendet e tyre respektive.

Që nga viti 2004, Feyenoord ka ndarë uebfaqen 2 ekipe 1 gol me UNICEF-in si pjesë e projektit të mirëqenies së fëmijëve të Feyenoordit në Gana. Për të shënuar njëqindvjetorin e Feyenoordit, në janar 2007 u hap një faqe tjetër për të publikuar ngjarjet që lidhen me këtë rast. Feyenoordi gjithashtu hapi faqet zyrtare në Live.com dhe YouTube në 2006. Feyenoord gjithashtu ofron mundësinë për të ndjekur klubin me lajme dhe statistika në telefonat celularë ose email. Për çdo ndeshje në shtëpi krijohet një revistë programore ditore dhe fëmijët që janë anëtarë të Kameraadjes marrin gjithashtu një revistë. Në fillim të çdo sezoni Feyenoord prodhon një revistë të re prezantimi, ndërsa në fund të çdo sezoni krijohet një revistë vjetore.

Himni
Himni zyrtar i Feyenoordit që nga viti 1961 quhet "Dora në dorë". Melodia e saj u shkrua në shekullin e 19-të nga gjermani Wilhelm Speidel. Në vitin 1961, Jaap Valkhoff shkroi tekstin që u bë i njohur mes tifozëve të Feyenoordit, të cilët e miratuan këngën si himnin e tyre jozyrtar. Valkhoff shkroi tekste me të njëjtën melodi edhe për disa ekipe të tjera. Midis tyre ishin rivalët kryesorë të Feyenoord, Ajax. Në ditët e sotme kënga dëgjohet kudo ku Feyenoordi luan ndeshjet e tyre, por edhe tifozët e MVV dhe Club Brugge kanë versionin e tyre që këndojnë.

Këngë të tjera
Kur një gol shënohet nga Feyenoordi në ndeshjet e tyre në shtëpi, luhet kënga "I Will Survive", e kënduar nga Hermes House Band (por e bërë e famshme nga Gloria Gaynor në vitet 1970).

Tifozët e Feyenoordit njihen si kreativë dhe kanë shumë këngë dhe kore të ndryshme në pajisjet e tyre gjatë ndeshjeve. Ndër këngët më të rëndësishme të Feyenoordit janë "Wie heeft er weer een goal gescoord", "Feijenoord", "Feijenoord" nga Tom Manders, "Mijn Feyenoord" nga Lee Towers, "Feyenoord, wat gaan we doen vandaag?" nga Cock van der Palm dhe "De laatste trein naar Rotterdam" nga Tom Manders.

Gjatë sezonit 2001–02, kur Feyenoord fitoi Kupën UEFA, u lançua një parodi e këngës "Put your hands up" nga Black and White Brothers, e quajtur "Put your hands up for Pi-Air", një homazh për Pierre ( "Pi-Air") van Hooijdonk, një nga lojtarët kryesorë të klubit në atë kohë. Në vitet 1970, Coen Moulijn kishte edhe një këngë kushtuar atij, "Coentje Coentje Coentje".

Stadiumi
De Kuip

parapamje|majtas|Pamja e jashtme e De Kuip.
Stadiumi i Feyenoordit ndodhet në qarkun IJsselmonde të Rotterdamit dhe ka pseudonimin "De Kuip". Ajo u ndërtua nē vitin 1937 dhe është një nga stadiumet më të rëndësishme të Evropës. Stadiumi ka 51,117 ulëse dhe ka organizuar 10 finale të kompeticioneve të UEFA-s, një rekord, përfshirë edhe Kupën UEFA 2002 që u fitua pikërisht nga Feyenoordi. Ish lojtari i klubit Mike Obiku ka deklaruar: "Sa herë që hyn në fushë, duket sikur po hyn në strofullën e luanit." Megjithatë, Feyenoordi nuk është pronari i stadiumit.

Ndërtimi i stadiumit filloi në vitin 1935 dhe përfundoi dy vite më pas. Stadiumi u hap zyrtarisht më 27 mars 1937 me ndeshjen miqësore të Feyenoordit kundër Beerschot, të cilën holandezët e fituan 5–2; Leen Vente ishte lojtari që shënoi golin e parë në De Kuip. Që në fillimet e veta De Kuip ishte "sold out" në disa raste dhe eventet që mbaheshin në stadium tërhoqën interesin e shumë vetave. Gjatë Luftës së Dytë Botërore, De Kuip ishte një vendet e pakta që nuk u bombardua, megjithatë u pushtua nga nazistët. Pas përfundimit të luftës De Kuip u bë një vend popullor sërisht. Në vitin 1949, 64,368 tifozë ndoqën ndeshjen vendimtare për kampionatin holandez midis SVV Schiedam dhe Heerenveen, duke vendosur një rekord të ri pjesëmarrje.

parapamje|djathtas|Brënda stadiumit, 2006.
Në De Kuip janë mbajtur aktivitete të sporteve të tjera, si ndeshje boksi dhe gara motorrësh. Në vitin 1953, njërezit u strehuan në stadium gjatë përmbytjeve të Detit të Veriut 1953. Më 27 nëntor 1957, Feyenoordi luajti një ndeshje kundër Boltonit gjatë së cilës prozhektorët u përdorën për herë të parë. Lojtarët hynë në fushë mes errësirës dhe tifozëve j'u kërkua të ndiznin shkrepset pas ndezjes së prozhektorëve. Kjo ndeshje konsiderohet e veçantë nga tifozët e klubit.

Në vitin 1963, De Kuip organizoi finalen e parë të një kompeticioni evropian (Kupa UEFA e fituesve të Kupës) të luajtur midis Tottenham Hotspur dhe Atlético Madrid. Që nga ajo kohë në stadium janë luajtur edhe nëntë finale të tjera, përfshirë atë midis Feyenoordit dhe Dortmundit në vitin 2002, e cila ka qënë edhe finalja e fundit e luajtur në këtë stadium. Në vitin 1969, rekordi për numrin e tifozëve gjatë një ndeshje u thye në takimin midis Feyenoordit dhe Twentes, e cila u ndoq nga 65,427 tifozë.

Stadiumi i ri
Në dhjetor 2006, drejtori sportiv i klubit Chris Woerts njoftoi se Feyenoordi kishte nisur planin për ndërtimin e një stadiumi të ri i cili do të kishte kapacitet prej rreth 90,000 ulësesh. Stadiumi sipas gjasave do të ndërtohej në Nieuwe Maas, një liqen i cili kalon përmes Rotterdamit, dhe supozohej të përfundonte në vitin 2016. 

Në maj 2008, Woerts njoftoi detaje të reja: klubi kishte synimin për ndërtimin e një stadiumi me më shumë se 100,000 ulëse. Sipas tij, nëse do të ishte e mundur kapaciteti i stadiumit mund të shkonte deri në 130,000 ulëse që do t'a bëntë këtë stadiumin më të madh në Evropë. Stadiumi do të ndërtohej me stilin anglez me ulëset rreth fushës dhe pa pistë atletike, si dhe do të kishte një çati e cila mund të hiqej dhe vendosej për të mundësuar zhvillimin e eventeve të tjera. Sipas planeve në atë kohë, stadiumi do të ishte gati në vitin 2016.

Për shkak të vështirësive financiare të të gjitha palëve të përfshira, si dhe fakti që Holanda nuk u zgjodh si shteti organizator i FIFA Kupës së Botës 2018, planet për stadiumin e ri u mbajtën pezull. Stadiumi i ri tashmë do të kishte një kapacitet prej 70,000 ulësesh.

Në shtator 2012, klubi konfirmoi se do të ndërtonte një stadium të dhe se stadiumi do të ishte gati në vitin 2018. Stadiumi ishte projektuar nga VolkerWessels dhe shuma për ndërtimin e saj ishte 300 milion €. Klubi gjithashtu kishte projekte të tjera të bëra nga BAM, Eneco Energie dhe Siemens. Megjithatë, këto projekte u hodhën poshtë nga bordi drejtues i klubit. Stadiumi i ri do të kishte kapacitet prej 63,000 ulësesh. Për shkak të historisë dhe vlerave që ka De Kuip, tifozët ishin kundër shkatërrimit të tij, duke preferuar që De Kuip të rinovohej. Një nga iniciativat që tifozët morën ishte Red de Kuip, që në shqip përkthehet Shpëtoni De Kuip. Ata bënë plane për ndërtimin e një shtrese të tretë në krye të stadiumit aktual, duke e rritur kapacitetin në 68,000 ulëse. Ky plan do të kushtonte vetëm 117 milion € (~94 milion £).

Në vitin 2016, klubi njoftoi planet për ndërtimin e një stadiumi të do të quhej Feyenoord City. Kapaciteti i stadiumit do të ishte përafërsisht 65,000 ulëse, që do t'a bënte stadiumin më të madh në Holandë. Pavarësisht se këshilli bashkiak e miratoi planin për ndërtimin e stadiumit të ri, sërisht idea e shkatërrimit të De Kuip solli pakënaqësira të tjera te shumë tifozë të Feyenoordit.

Në maj 2022, drejtori i stadiumit Dr Kuip Jan van Merwijk deklaroi se Feyenoord City nuk do të ndërtohej për shkak të vështirësive financiare të klubit, si dhe shtoi se një rinovim i mundshëm i stadiumit aktual ishte i pamundur për momentin.

Tifozët
Feyenoordi është një nga klubet me më shumë tifozë në Holandë, të cilën shquhen për besnikërinë ndaj klubit. Ata njihen me pseudonimin Het Legioen, që në shqip përkthehet Legjion. Në nder të tyre Feyenoordi ka tërhequr fanellën me numrin 12, duke i konsideruar tifozët si lojtarin e 12të.

Popullariteti
parapamje|majtas|240px|Het Legioen gjatë seancës së parë stërvitore të ekipit për sezonin e ri në vitin 2008.
Feyenoordi është një klub popullor në Holandë me një numër të madh tifozësh. Seanca e parë stërvitore e ekipit në çdo sezon ndiqet nga mijëra tifozë; seanca e parë e sezonit 2007–08 u ndoq nga mbi 20,000 tifozë.

Në vitin 1963, rreth 3,000 tifozë udhëtuan me dy anije, kurse mijëra të tjerë me tren dhe makina personale drejtë Lisbonës, për të ndjekur Feyenoordin e cila u përball kundër Benficës në finalen e Kupës Evropiane. Kur Feyenoordi luan ndeshje në transfertë në kompeticionet evropiane, rreth 8,000 tifozë udhëtojnë për të mbështetur ekipin. Në vitin 1996 rreth 15,000 tifozë ndoqën ndeshjen e Feyenoordit në Gjermani kundër Borussia Mönchengladbach. Kur Feyenoordi luan kundër ekipeve si PSV dhe Ajax dhe klubeve të mëdha evropiane, mbi 40,000 tifozë janë në stadium për të mbështetur ekipin, si dhe në shumicën e rasteve stadiumi është "sold out".

Mbi 250,000 tifozë ishin të pranishëm në rrugën Coolsingel në qëndër të Rotterdamit për të festuar titullin e Eredivisies të fituar nga Feyenoordi në vitin 1999. Pasi Feyenoordi mposhti Interin në gjysëm-finalen e Kupës UEFA 2002, mesfushori i ekipit italian Clarence Seedorf deklaroi: "E shijova me të vërtetë atmosferën në De Kuip. Si një ish-lojtar i Ajaxit më treguan gishtin e mesit, por kjo është e gjitha pjesë e emocioneve në futboll. Gjithashtu ilustron mënyrën intensive në të cilën tifozët e Feyenoordit përjetojnë ndeshjet e klubit të tyre."

Një numër i tifozëve të klubit kanë një lidhje të afërt me klubin anglez Sunderland. Mbi 100 tifoz të Feyenoordit ndoqën një event në Sunderland në mbrëmjen para ndeshjes së tyre kundër Newcastle United në prill 2015, një gjë që u përsërit nga tifozët e Sunderlandit para ndeshjes së Feyenoordit kundër Vitesses.

Jashtë Holandës, Feyenoordi ka hapur një dyqan në Tokjo në kohën që lojtari japonez Shinji Ono ishte një lojtar kyç në ekip, si dhe një tjetër dyqan në Korenë e Jugut gjatë kohës që Song Chong-Gug ishte pjesë e klubit.

Organizatat e tifozëve
parapamje|djathtas|Coentje, maskota e Kameraadjes.
Feyenoordi ka një grup zyrtar tifozësh të quajtur Feyenoord Supportersvereniging. Grupimi është i pavarur nga klubi dhe që ka viti 2006 janë antarësuar mbi 23,000 tifozë. FSV vepron si një ndërlidhës ndërmjet klubit dhe tifozëve, prodhon programe ndeshjesh, organizon udhëtime në ndeshjet në transfertë dhe jashtë Holandës si dhe organizon mbrëmjet e tifozëve, dhe gjithashtu përfshihet në organizatat e tjera mbështetëse. Fëmijët nga 0 deri në 12 vjeç mund t'i bashkohen grupit "Kameraadjes" (shqip: shokët e vegjël).

Në vitin 1998, mbështetësit e Feyenoord Vereniging po pyesnin nëse do të ishte apo jo e mundur të krijohej më shumë atmosferë brenda stadiumit kryesisht gjatë ndeshjeve të rëndësishme. Si rezultat, disa flamuj të mëdhenj u prodhuan dhe u sollën në stadium përpara ndeshjeve të luajtura nga ekipi. Flamujt ishin një sukses, por njerëzit filluan të kërkonin më shumë aktivitete duke bërë që të organizohej një takim mes tifozëve dhe zyrtarëve të klubit. Në vitin 2000, Harry Vethit iu dha leja për të krijuar një grup prej pesë tifozësh të Feyenoord të quajtur ekipi TIFO Feyenoord Rotterdam. Përveç krijimit të më shumë flamujve dhe copave të vogla të letrave të lëshuara nga platforma e dytë, klubi gjithashtu filloi të organizojë aktivitete më të mëdha. Aktiviteti i parë i madh u mbajt më 10 dhjetor 2000 kur Feyenoordi u përball me Ajaxin dhe 40 makineri mjegulle u aktivizuan kur lojtarët hynë në fushë. Në vitet në vijim u zhvilluan shumë aktivitete të ndryshme për të përmirësuar atmosferën brenda stadiumit. Ekipi TIFO i Feyenoordit u bë i famshëm edhe jashtë vendit dhe fondacioni italian TIFO i dha Feyenoordit çmimin "Best of TIFO 2000–01".

Jeugdproject
Jeugdproject (Projekti për të rinjtë) i Feyenoordit përqendrohet te fëmijët nga 6 deri në 12 vjeç, të cilët luajnë futboll në shkolla dhe ekipe amatore. Për t'u treguar fëmijëve rëndësinë e sportit dhe sportivitetin, Feyenoordi ftoi fëmijët në De Kuip për të parë se çfarë mund t'u bëjë sporti njerëzve: lumturi, zhgënjim, eksitim, emocione, frikë dhe kosinone, i bashkon njerëzit. Në projektin e të rinjve të Feyenoordit, vizita e një ndeshjeje është pika qendrore, por ka gjithashtu edhe një karakter edukativ dhe kulturor. Feyenoordi u siguron shkollave dhe klubeve amatore libra të vegjël mësimor dhe pret që këto të plotësohen nga të rinjtë vizitorë kur të hyjnë në stadium në një ditë ndeshjeje. Grupet që mbështesin Feyenoordin në mënyrën më origjinale dhe ata që mund të parashikojnë saktë rezultatin e ndeshjeve shpërblehen me çmime.

Dita hapëse
Disa javë pas fillimit të para-sezonit, por ko para fillimit të sezonit zyrtar, klubi hap dyert falas për të gjithë tifozët e Feyenoordit që të argëtohen së bashku dhe të prezantojnë skuadrën për sezonin e ardhshëm. De Kuip hapet që në mëngjes kur ka shumë aktivitete rreth stadiumit kryesisht për fëmijët dhe aktivitete promovuese për kompanitë që kanë një partneritet me Feyenoordin. Tifozët gjithashtu mund të bëjnë një tur në stadium dhe të ecin në fushë. Aktivitetet brenda stadiumit nisin normalisht rreth mesditës, kur ka disa shfaqje nga artistë të ndryshëm. Çdo vit, në ditën e hapjes shpallet ambasadori i ri i klubit. Një minutë heshtje mbahet për të gjithë ish-lojtarët e Feyenoordit që kanë vdekur dhe për tifozët e njohur që kanë vdekur vitin e kaluar. Ish-lojtarët e Feyenoordit kthehen në De Kuip çdo vit për të luajtur kundër një ekipi me njerëz të famshëm holandez. Aktivitetet e stadiumit përfundojnë pas prezantimit të ekipit të sezonit të ardhshëm para tifozëve. Kjo është gjithmonë një ndodhi e veçantë, kryesisht për blerjet e reja të skuadrës. Ata zbresin në stadium me helikopterë para tifozëve. Pasi ata mbërrinjë, lojtarët e tjerë dhe zyrtarët e klubit hyjnë në fushë një nga një. E fundit, por jo më pak e rëndësishme, të gjithë lojtarët janë në dispozicion për seanca autografesh më pas. Dita hapëse e Feyenoordit tërheq afërsisht 60,000 deri në 70,000 tifozë drejt Rotterdamit, që vijnë nga e gjithë Holanda, edhe pse De Kuip ka vetëm 51,117 vënde në dispozicion.

Tifozë të famshëm
Disa nga tifozët e famshëm të Feyenoordit janë Craig Bellamy, Wouter Bos, Gerard Cox, Robert Eenhoorn, DJ Paul Elstak, Arjan Erkel, Dennis van der Geest, Ernesto Hoost, Jan Marijnissen, Mark Rutte dhe Raemon Sluiter.

Raemon Sluiter, Lee Towers, Dennis van der Geest, Robert Eenhoorn dhe Renate Verbaan kanë qenë të gjithë zyrtarisht ambasadorë të Feyenoordit. Gerard Meijer është ambasadori aktual, duke u emëruar gjithashtu "ambasador i përjetshëm" më 19 korrik 2008.

Rivalët
De Klassieker
Rivali kryesor i Feyenoordit është Ajaxi i Amsterdamit. Të dy klubet ndajnë një histori të gjatë sëbashku dhe ndeshjet midis tyre quhen Klassieker'' (Klasikja). Rivaliteti nuk është vetëm midis dy klubeve por edhe midis qyteteve, kultra, sjellja dhe tradita e të cilave janë shumë të ndryshme nga njera-tjetra. Takimi mes dy skuadrave konsiderohet ende si ndeshja më e madhe e sezonit. Në të kaluarën, ka pasur shumë përplasje midis tifozëve të të dy klubeve, nga të cilat përplasja e Beverwijk në vitin 1997 është më famëkeqja, me tifozin e Ajaxit, Carlo Picornie, i cili u vra dhe disa të tjerë u plagosën. Në vitin 2004, lojtari i Feyenoordit, Jorge Acuña u dërgua në spital me lëndime në kokë, qafë dhe brinjë pasi lojtarët e Feyenoordit u sulmuan nga huliganët e Ajaxit gjatë një ndeshjeje midis ekipeve rezervë të të dy klubeve. Një tjetër lojtar i Feyenoordit, Robin van Persie, u shpëtua nga trajneri i Ajaxit, John van 't Schip dhe lojtari Daniël de Ridder. Në vitin 2005, trazirat para dhe pas ndeshjes ndodhën në Rotterdam dhe u konsideruan si më të këqijat në historinë e futbollit holandez.

Derbi i Rotterdamit
Roterdami është qyteti me ekipet më profesionale në Holandë. Përveç Feyenoordit është edhe Sparta Rotterdam dhe Excelsior. Ekziston një rivalitet mes skuadrave, kryesisht midis Feyenoordit dhe Spartës pasi Excelsior dikur ishte klubi ushqyes i Feyenoordit, por nuk është i krahasueshëm me derbit e tjerë lokal. Rivaliteti mes Spartës dhe Feyenoordit shihet më së shumti në anën e Spartës. Rivaliteti filloi në vitet 1910' dhe 20', kur Sparta konsiderohej si një klub për elitën, ndërsa Feyenoordi konsiderohej klubi i popullit, kryesisht punëtorë. Disa tifozë të Spartës kanë refuzuar të hyjnë në stadiumin De Kuip të Feyenoord, edhe kur Sparta kishte arritur në finalen e Kupës KNVB, e cila u luajt në De Kuip. Në vitet 1950 kishte shumë më tepër një rivalitet. Një nga faktorët kryesorë për këto ndjenja ishte futbollisti Tinus Bosselaar, i cili u transferua nga Sparta te Feyenoordi në vitin 1954 përpara se Sparta ta rimerre, pavarësisht se Feyenoordi u përpoq të parandalonte marrëveshjen në gjykatë.

Feyenoordi gjithashtu ka një rivalitet jashtë vendit kundër Tottenham Hotspur, pas disa përplasjeve të dhunshme midis tifozëve të klubeve dhe "lidhjes" së Tottenhamit me Ajaxin.

Lista e rekordeve dhe statistikave
Coen Moulijn është lojtari me më shumë ndeshje të luajtura në historinë e Feyenoordit. Anësori zhvilloi 487 ndeshje në të gjitha kompeticionet. Jaap Barendregt është golashënuesi më i mirë në historinë e klubit me 196 gola në të gjitha kompeticionet. Ai ndiqet nga Kees Pijl me 179 gola dhe Cor van der Gijp me 177 gola.

Fitorja më e madhe e klubit në kompeticionet evropiane është 12–0 kundër klubit nga Luksemburgu, US Rumelange. Kjo fitore u arrit në Kupën UEFA të sezonit 1972–73. Humbja më e rëndë është 5–0 kundër Real Madridit në raundin e parë të Kupës Evropiane 1965–66.

Trofe
Feyenoordi është një nga klubet më të suksesshme të Holandës, duke fituar 39 trofe zyrtar në të gjitha kompeticionet. Ata janë klubi i parë holandez që kanë fituar Kupën Evropiane, Kupën UEFA dhe Kupën Ndërkontinentale. Feyenoordi ka arritur dopietën (fitimi i kampionatit dhe kupës në një sezon) në dy raste, respektivisht në sezonet 1964–65 dhe 1968–69.

+Trofetë e FeyenoorditTipiKompeticioniTitujSezoneVendorEredivisie161923–24, 1927–28, 1935–36, 1937–38, 1939–40, 1960–61, 1961–62, 1964–65, 1968–69, 1970–71, 1973–74, 1983–84, 1992–93, 1998–99, 2016–17, 2022–23Kupa KNVB141929–30, 1934–35, 1964–65, 1968–69, 1979–80, 1983–84, 1990–91, 1991–92, 1993–94, 1994–95, 2007–08, 2015–16, 2017–18, 2023–24Johan Cruyff Shield51991, 1999, 2017, 2018, 2024KontinentalKupa Evropiane1 1969–70Kupa UEFA2 1973–74, 2001–02BotërorKupa Ndërkontinentale1 1970

Lojtarët
Skuadra e parë

Në huazim

Skuadra rezervë

Numra të tërhequr
 – Numri është tërhequr në nder të tifozëve të quajtur Het Legioen, të cilët konsiderohen lojtari i 12të i ekipit.

SC Feyenoord

SC Feyenoord është ekipi amator i Feyenoordit, e cila u themelua zyrtarisht në vitin 1978 pasi Feyenoordi ndau ekipet profesionale dhe amatore. Ata i luajnë ndeshjet në Varkenoord, e cila është pranë De Kuip. Provat vjetore të të rinjve të Sportclub Feyenoord tërheqin një numër të madh shpresash, me mijëra djem që përpiqen t'i lejnë mbresa trajnerëve.

Ekipi i Feyenoordit zakonisht përmban një numër lojtarësh që j'u bashkuan ekipit pasi luajtën fillimisht për Sportclub Feyenoord, kurse disa lojtarë nga Sportclub Feyenoord kanë përparuar për të pasur karriera të suksesshme në nivel ndërkombëtar, duke përfshirë Puck van Heel, Wim Jansen dhe Giovanni van Bronckhorst. Një numër trajnerësh të profilit të lartë gjithashtu filluan karrierën e tyre si trajner në Varkenoord, duke përfshirë Clemens Westerhof dhe Leo Beenhakker.

Ekipi i grave

Më 31 mars 2020, Feyenoordi njoftoi se do të bëhej pjesë e Eredivisies për gra për sezonin 2021–22, duke krijuar zyrtarisht ekipin e grave.

Stafi teknik
Pozicioni Trajneri   Danny Mulder Ndihmës-trajner   Patty Damsma Trajneri i portierëve   John Bos Menaxheri i ekipit   Jonara Bernardina Fizioterapisti   Marjolein Kusters

Struktura organizative
Presidentët
Feyenoordi ka pasur 14 presidentë të ndryshëm që nga themelimi. Të gjithë presidentët kanë pasur kombësi holandeze me përjashtim të Amandus Lundqvist, i cili ishte suedez. Cor Kieboom është presidenti që ka shërbyer më gjatë në klub me 28 vite. Leen van Zandvliet, Guus Couwenberg dhe Gerard Kerkum janë të vetmit president që kanë drejtuar klubin në periudha të ndryshme. Presidenti aktual është Toon van Bodegom, i cili e mori detyrën në vitin 2019.

Bordi drejtues
{| class="wikitable"
|-
! Pozicioni
! Emri
|-
| Presidenti
| Toon van Bodegom
|-
| Anëtarë të këshillit
| Gerard MoussaultSjaak TroostRonald BrusPeter van der Laan
|-
| Drejtor i përgjithshëm
| Mark Koevermans
|-
| Drejtori i financave
| Pieter Smorenburg

Trajnerët
Feyenoordi ka pasur 57 trajnerë që nga themelimi i tyre. Në vitet e para të ekzistencës, klubi kishte trajnerë anglez pasi futbolli në Angli në atë kohë ishte bërë profesionist. Trajneri i parë holandez i klubit ishte Engel Geneugelijk, kurse trajneri i parë që fitoi trofe ishte Richard Dombi. Ai ka qënë trajner i klubit në tre periudha të ndryshme. Gjatë periudhës më të keqe të klubit, ekipi drejtohej nga dy trajnerë: holandezi Pim Verbeek dhe suedezi Gunder Bengtsson. Bengtsson është trajneri i huaj i fundit i klubit. Trofetë ndërkombëtarë të Feyenoordit janë fituar nga Ernst Happel, Wiel Coerver dhe Bert van Marwijk.

Stafi teknik
PozicioniEmri Trajneri  Robin van Persie Ndihmës-trajner  René Hake Ndihmës-trajner  John de Wolf Drejtori teknik  Koen Stam Trajneri i portierëve  Khalid Benlahsen Shefi i Stafit Mjeksor  Stijn Vandenbroucke Physical trainer  Bas van Bentum Recovery and physical coach  Leigh Egger Terapisti  Jasper van Kempen Terapisti  Stefan van Meenen Terapisti  Jurgen Nijenhuis Doktori i Klubit  Prof. dr. Casper van Eijck Doktori Ortopedik  dr. Duncan Meuffels Video analisti  Etienne Shew-Atjon Analisti i Performancave  Theodore Kastanidis Menaxheri i Ekipit  Frank Boer Menaxheri i Pajisjeve  Jesse de Vente Drejtori i Futbollit  Frank Arnesen Drejtori i Akademisë  Rini Coolen Menaxheri i Akademisë  Raymond van Meenen Trajneri i Ekipit Rezervë  Sipke Hulshoff

Referime

Lidhje të jashtme

Uebfaqja zyrtare e klubit
Uebfaqja zyrtare e akademisë

Kategoria:Feyenoord
Kategoria:Klube futbolli në Holandë
Kategoria:Klube fituese të Kupës UEFA
Kategoria:Klube fituese të UEFA Ligës së Kampioneve